**N O T Ă D E F U N D A M E N T A R E**

|  |
| --- |
| ***Secţiunea 1******Titlul actului normativ*****HOTĂRÂRE** privind aprobarea amplasamentului şi declanşarea procedurilor de expropriere a tuturor imobilelor proprietate privată care constituie coridorul de expropriere situat în coridorul de expropriere al lucrării de utilitate publică de interes național „Mărirea stabilității depozitului de zgură şi cenușă Valea Mânăstirii, folosind tehnologia de preparare a fluidului autoîntăritor de zgură și cenușă de electrofiltru” |
| ***Secţiunea a 2-a******Motivul emiterii prezentului act normativ*** |
| **1. Descrierea situaţiei actuale** |  Strategia energetică a României pentru perioada 2007-2020, aprobată prin Hotărârea Guvernului nr.1069/2007, stabilește ca obiectiv general al strategiei sectorului energetic, satisfacerea necesarului de energie în prezent, pe termen mediu și lung, la un preț cât mai scăzut, adecvat unei economii moderne de piață şi unui standard de viață civilizat, în condiții de calitate, siguranță în alimentare, cu respectarea principiilor dezvoltării durabile. În conformitate cu prevederile Hotărârii Guvernului nr. 349/2005 privind depozitarea deșeurilor, care transpune Directiva 1999/31/EC, la Sucursala Electrocentrale Craiova II, din cadrul Complexului Energetic Oltenia, este necesară realizarea obiectivului de investiții care să asigure dezvoltarea depozitului de zgură și cenușă Valea Mănăstirii până la o cotă permisă de topografia terenului, prin supraînălțări succesive de diguri până la cota +205,00 mdMB.Depozitul de zgură și cenușă Valea Mănăstirii aparține Sucursalei Electrocentralei Craiova II din cadrul Societății Complexul Energetic Oltenia. Prin Decretul nr. 332/13.09.1979 al Consiliul de Stat al Republicii Socialiste România s-au aprobat proiectele de execuție , soluții constructive și celelalte elemente, cu principalii indicatori tehnico-economici pentru obiectivul de investiții “Centrală electrică de termoficare Craiova II”. La punctul B din  Decretul Consiliului de Stat al Republicii Socialiste România nr. 3321979 sunt stabilite unele măsuri pentru realizarea investitiei “Centrală electrică de termoficare Craiova II”, printre care și Depozitul Valea Mânăstirii. Acesta a avut termen de sistare a depozitării în metoda clasică, hidroamestec, data de 31.12.2009. Prin Hotărârea Guvernului. nr. 463/1998 a fost declarată de utilitate publică lucrarea de interes naţional „CET Craiova – Supraînălţarea depozitului de zgură şi cenuşă Valea Mânăstirii şi modernizarea drumului de acces la depozit”. Dosarul pentru cercetarea preliminară, întocmit de I.S.P.E. S.A. Bucureşti, cuprindea toate suprafeţele necesare supraînălţării depozitului până la cota +205,00 mdMB. Consiliul Local Şimnicu de Sus, prin Hotărârea nr. 4/1997 şi Consiliul Local al Municipiului Craiova, prin Hotărârea nr. 16/1997, au aprobat planul de amenajare a teritoriului interorăşenesc, cuprinzând cota finală a depozitului, cota + 205,00 mdMB. Exproprierea proprietarilor, în conformitate cu Legea nr. 33/1994 privind exproprierea pentru cauză de utilitate publică, s-a efectuat până la cota + 180 mdMB. Având în vedere contextele naționale și internationale, scopul proiectului este reprezentat de mărirea stabilității depozitului de zgură și cenușă Valea Mănăstirii al SE Craiova II, în tehnologia de evacuare, transport și depozitare a șlamului dens.Acest obiectiv este în prezent dificil de realizat deoarece pentru desfășurarea activității de depozitare a cantității de zgură și cenușă evacuate în termocentrală este necesară ocuparea definitivă și scoaterea din circuitul economic a unor suprafețe de terenuri agricole, silvice și alte categorii de folosință aflate în proprietatea privată. Proprietarii au pretenții financiare exagerate sau refuză înstrăinarea proprietății sau solicită alte avantaje care să fie oferite de societate membrilor familiei. În aceste condiții se înregistrază oprirea furnizării energiei electrice și termice produsă de SE Craiova care inflențează negativ: securitatea energetică, siguranța, dezvoltarea durabilă, competitivitatea, prețul energiei plătite de către consumatorul final, dezvoltarea industriei din România.  Având în vedere cele menționate mai sus, pentru continuarea activității în vederea producerii de energie în termocentrală, în concordanță cu cererea de energie la nivel național, se impune aplicarea Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare. Pentru asigurarea continuităţii activităţii Sucursalei Electrocentrale Craiova II, concomitent cu respectarea condiţiilor de mediu, lucrările de supraînălţare şi depozitare a zgurii şi cenuşii s-au realizat respectând o nouă tehnologie şi anume tehnologia de preparare a fluidului autoîntăritor de zgură şi cenuşă de electrofiltru , în şlam dens, o tehnologie mult mai prietenoasă cu mediul înconjurător. Obiectivul de investiţie“Mărirea stabilităţii depozitului de zgură şi cenuşă Valea Mânăstirii folosind tehnologia de preparare a fluidului autoîntăritor de zgură şi cenuşă de electrofiltru”cu capacitatea de depozitare disponibilă pe terenurile expropriate până la cota +180,00 mdMB se apropie de limita de exploatare. Pentru supraînălţarea depozitului de zgură şi cenuşă Valea Mănăstirii până la cota +205 mdMB, este necesară ocuparea unei suprafeţe totale de aproximativ 120,80 ha. Termenul de finalizare a investiţiei este de 30 ani, iar achiziţia terenului este prevăzută a dura aprox. 12 luni calendaristice, de la data intrării în vigoare a hotărârii Guvernului de aprobării amplasamentului şi declanşării procedurilor de expropriere a tuturor imobilelor proprietate privată situate în coridorul de expropriere. Valoarea terenurilor ce urmează a fi expropriate, în valoare de 2.775.721,75 lei va fi suportată din fonduri publice, respectiv din bugetul de stat, prin bugetul Ministerului Energiei**.** Nerealizarea lucrărilor de supraînălțare ar conduce la oprirea totală a producției de energie electrică și termică a SE Craiova II cu implicații negative privind scăderea capacității de producere a energiei electrice a CE Oltenia cu aproximativ 300 MW/h și implicit scăderea veniturilor, imposibilitatea de a continua livrarea agentului termic către Uzina Ford și Municipiul Craiova, având consecințe sociale. SE Craiova II este singurul producător care funcționează în cogenerare înaltă din cadrul CE Oltenia În acest context, pentru continuarea activității SE Craiova II din cadrul Complexului Energetic Oltenia, în vederea producerii de energie în termocentrală, în concordanță cu cererea de energie la nivel național, se impune aplicarea prevederilor Legii nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local, cu modificările și completările ulterioare.  Procedurile de expropriere aplicabile sunt cele prevăzute de Legea nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local, cu modificările și completările ulterioare şi de Hotărârea Guvernului nr. 53/2011 pentru aprobarea Normelor Metodologice de aplicare a acesteia, pentru acele imobile proprietate privată care constituie coridorul de expropriere aferent proiectului. În vederea promovării actului normativ sunt îndeplinite toate condiţiile aplicabilității Legii nr.255/2010, cu modificările şi completările ulterioare, având în vedere că Societatea Complexul Energetic Oltenia S.A. este operator economic aflat sub autoritatea Ministerului Energiei, în conformitate cu Hotărârea Guvernului nr. 980/2015, respectând astfel dispozițiile art. 2, alin (3), lit. d) din Legea 255/2010, cu modificările şi completările ulterioare;  În conformitate cu art.5 din Legea nr. 255/2010, cu modificările şi completările ulterioare, expropriatorul a întocmit o documentaţie tehnico–economică cuprinzând coridorul de expropriere stabilit pe baza studiului de fezabilitate în variantă finală și a documentaţiilor de urbanism, după caz, şi lista proprietarilor imobilelor care constituie coridorul de expropriere așa cum rezultă din evidenţele Oficiului de Cadastru şi Publicitate Imobiliară Dolj și/sau a unității administrativ–teritoriale, care cuprinde sumele individuale aferente despăgubirilor estimate de către expropriator pe baza unui raport de evaluare întocmit de un expert evaluator membru ANEVAR, având în vedere expertizele întocmite si actualizate de camerele notarilor publici; expertizele au fost realizate la nivelul anului 2015 și s-a menținut valoarea de piață a tuturor terenurilor cuprinse în coridorul de expropriere prin emiterea Raportului suplimentar de evaluare imobiliară întocmit în anul 2018, de același expert evaluator al proprietațiilor imobiliare.Documentația tehnico-economică actualizată a fost aprobată prin Hotărârea nr. 50 din data de 2 iulie 2018 a Directoratului Societății Completul Energetic Oltenia S.A. iar în cadrul ședinței CTE-CEO din data de 8 iunie 2018 a fost avizată documentația tehnico-economică.  Consiliului Tehnico-Economic din cadrul Ministerului Energiei a emis Avizul nr. 33/19.09.2018 privind aprobarea documentației tehnico-economice actualizate aferente obiectivului de investiții ”Mărirea stabilității depozitului de zgură și cenușă Valea Mânăstirii, folosind tehnologia de preparare a fluidului autoîntăritor de zgură și cenușă de electrofiltru”;Indicatorii tehnico-economici ai obiectivului de investiții ”Mărirea stabilității depozitului de zgură și cenușă Valea Mânăstirii, folosind tehnologia de preparare a fluidului autoîntăritor de zgură și cenușă de electrofiltru” au fost aprobați prin Ordinul ministrului energiei nr. 783/06.11.2018, în baza dispozițiilor art. 48 alin. (3) din Legea nr. 2/2018 a bugetului de stat pe anul 2018 și ale art. 42 alin. (1) din Legea nr. 500/2002 privind finanțele publice, cu modificările și completările ulterioare; Lista proprietarilor/deţinătorilor imobilelor care constituie coridorul de expropriere situate pe raza comunei Şimnicu de Sus este așa cum rezultă din evidențele Oficiului de Cadastru și Publicitate Imobiliara Dolj și a unităţii administrativ-teritoriale; Pentru terenurile proprietate privată, sumele individuale estimate de către expropriator pentru despăgubiri au rezultat în urma rapoartelor de evaluare efectuate de un expert evaluator, membru ANEVAR, în conformitate cu art. 5 alin. (1) din Legea nr.255/2010, cu modificările şi completările ulterioare. Astfel în conformitate cu dispozițiile legale în materie de expropriere, raportul de evaluare se întocmește avându-se în vedere expertizele întocmite și actualizate de camerele notarilor publici, potrivit dispozițiilor Legii nr. 227/2015 privind Codul Fiscal cu modificările și completările ulterioare coroborate cu prevederile art. 8 alin. (1) din Hotărârea de Guvern nr. 53/2011 pentru aprobarea Normelor Metodologice de aplicare a Legii 255/2010, cu modificările și completările ulterioare, conform cărora „expertul evaluator este obligat să se raporteze la expertizele întocmite și actualizate de camerele notarilor publici, potrivit Legii nr. 227/2015 privind Codul Fiscal cu modificările și completările ulterioare”. La evaluarea terenurilor silvice s-a ținut cont și de valoarea vegetației forestiere. Terenurile cu categorie de folosință silvică vor fi scoase din circuitul silvic în conformitate cu prevederile Legii nr. 46/2008 Codul Silvic. S-a ținut cont de valoarea culturilor și a eventualelor alte lucrări aflate pe terenurile în cauză; În situația în care pe coridorul de expropriere vor fi identificate imobile ce ar putea constitui monumente istorice/zone de protecție a acestora, se vor respecta prevederile Legii nr. 422/2001 privind protejarea monumentelor istorice, republicată. |
| **1ˆ1. Proiecte de acte normative care transpun legislaţia comunitară sau creează cadrul pentru aplicarea directă a acesteia** | Proiectul de act normativ nu se referă la acest subiect. |
| **2.Schimbări preconizate** |  Prin promovarea actului normativ se propune: 1. aprobarea amplasamentului lucrării „Mărirea stabilității depozitului de zgură și cenușă Valea Mânăstirii, folosind tehnologia de preparare a fluidului autoîntăritor de zgură şi cenușă de electrofiltru” ***,*** potrivit documentației topo – cadastrale prevăzute în anexa nr.1; 2. aprobarea declanșării procedurilor de expropriere a tuturor imobilelor proprietate privată situate în coridorul de expropriere, aprobarea listei cuprinzând imobilele supuse exproprierii situate pe raza comunei Şimnicu de Sus așa cum rezultă din evidentele Oficiului de Cadastru și Publicitate Imobiliară Dolj și a unității administrativ-teritoriale mai sus menționate, precum si sumele individuale aferente despăgubirilor, în cuantum total de 2.775.721,75 lei, pentru imobile în suprafață totală de 120,8049 ha conform anexei 2;  |
| **3. Alte informaţii** |  În conformitate cu dispozițiile art. 9 alin. (4) din Legea nr. 255/2010 cu modificările și completările ulterioare, transferul dreptului de proprietate asupra imobilelor din proprietatea privată a persoanelor fizice în proprietatea publică a statului și în administrarea Ministerului Energiei, operează de drept la momentul emiterii deciziei de expropriere.  Ministerul Energiei va concesiona, în condițiile legii, terenurile expropriate și înscrise în inventarul centralizat al bunurilor din domeniul public al statului, Societății Complexul Energetic Oltenia S.A. |
| ***Secţiunea a 3-a******Impactul socio-economic al prezentului act normativ***  |
| **1.Impactul****macroeconomic** | Proiectul va produce un impact benefic prin susținerea siguranței energetice naționale. |
| **1ˆ1. Impactul asupra mediului concurenţial şi domeniul ajutoarelor de stat** | Proiectul de act normativ nu se referă la acest subiect. |
| **2. Impactul asupra mediului de afaceri** | Proiectul de act normativ va produce un impact benefic prin atragerea investitorilor |
| **2^1 Impactul asupra sarcinilor administrative**  | Proiectul de act normativ nu se referă la acest subiect. |
| **2^2 Impactul asupra întreprinderilor mici şi mijlocii**  |  Proiectul de act normativ nu se referă la acest subiect. |
| **3. Impactul social**  | Impactul este diminuat prin măsurile de protecție socială instituite pentru personalul concediat. |
| **4. Impactul asupra mediului** | ImImpactul activității asupra speciilor protejate, habitatelor naturale, ariilor protejate și peisajelor, precum și asupra factorilor de mediu a fost determinat în conformitate cu prevederile legislației în vigoare din domeniul mediului și gospodăririi apelor și în consecință APM Dolj a emis Acordul de mediu nr. 03/26.08.2013 Pentru defrișarea vegetației forestiere, titularul activității are obligația de a solicita și de a obține actele de reglementare potrivit cerințelor legislației privind protecția mediului în vigoare și de a notifica autoritatea competentă pentru protecția mediului dacă apar elemente noi, necunoscute la data emiterii actelor de reglementare aplicabile. |
| **5. Alte informaţii**  | În urma elaborării *Raportului privind impactul asupra mediului* au fost organizate dezbateri publice la consiliul local ale comunei Șimnicu de Sus și la sediul Agenției pentru Protecția Mediului Dolj. În urma acestor analize și dezbateri publice a fost obținut Acordul de Mediu nr. 03/26.08.2013 |
| ***Secţiunea a 4-a******Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)*** |
|  **- mii lei -**  |
| **Indicatori** | **Anul curent** | **Următorii 4 ani** | **Media pe 5 ani** |
| 1 | 2 | 3 | 4 | 5 | 6 | 7 |
| 1. **Modificări ale veniturilor bugetare, plus/minus, din care:**a) buget de stat, din acesta: (i) impozit pe profit (ii) impozit pe venitb) bugete locale: (i) impozit pe profitc) bugetul asigurărilor sociale de stat: (i)contribuţii de asigurări |  |  |  |  |  |  |
| **2. Modificări ale cheltuielilor bugetare, plus/minus, din care:**a) buget de stat, din acesta: (i) cheltuieli de personal (ii) bunuri și serviciib) bugete locale: (i) cheltuieli de personal (ii) bunuri și serviciic) bugetul asigurărilor sociale de stat: (i) cheltuieli de personal (ii) bunuri și servicii |  |  |  |  |  |  |
| **3. Impact financiar, plus/minus, din care:**a) buget de statb) bugete locale | - |  |  |  |  |  |
| **4. Propuneri pentru acoperirea creşterii cheltuielilor bugetare** | - |  |  |  |  |  |
| **5. Propuneri pentru a compensa reducerea veniturilor bugetare** | - |  |  |  |  |  |
| **6. Calcule detaliate privind fundamentarea modificărilor veniturilor şi/sau cheltuielilor bugetare** |  |  |  |  |  |  |
| **7. Alte informaţii** |  Proiectul de act normativ nu se referă la acest subiect |
| ***Secţiunea a 5-a******Efectele prezentului act normativ asupra legislaţiei în vigoare*** |
| **1. Măsuri normative necesare pentru aplicarea prevederilor actului normativ:**a) acte normative în vigoare ce vor fi modificate sau abrogate, ca urmare a intrării în vigoare a prezentului act normativ;b) acte normative ce urmează a fi elaborate în vederea implementării noilor dispoziţii. | Proiectul de act normativ nu se referă la acest subiect. |
| **1¹ Compatibilitatea proiectului de act normativ cu legislația în domeniul achizițiilor publice** a) impact legislativ – prevederi de modificare și completare a cadrului normativ în domeniul achizițiilor publice b) norme cu impact la nivel operațional /tehnic-sisteme electronice utilizate în desfășurarea procedurilor de achiziție publică, unități centralizate de achiziții publice, structură organizatorică internă a autorităților contractante | Proiectul de act normativ nu se referă la acest subiect. |
| **2. Conformitatea actului normativ cu legislaţia comunitara în cazul proiectelor ce transpun prevederi comunitare** | Proiectul de act normativ nu se referă la acest subiect. |
| **3. Măsuri normative necesare aplicării directe a actelor normative comunitare.** | Proiectul de act normativ nu se referă la acest subiect. |
| **4. Hotărâri ale Curţii de Justiţie a Uniunii Europene** | Proiectul de act normativ nu se referă la acest subiect. |
| **5. Alte acte normative şi/sau documente internaţionale din care decurg angajamente** | Proiectul de act normativ nu se referă la acest subiect. |
| **6. Alte informaţii** | Nu este cazul. |
| ***Secţiunea a 6-a******Consultările efectuate în vederea elaborării prezentului act normativ*** |
| **1. Informaţii privind procesul de consultare cu organizaţii neguvernamentale, institute de cercetare şi alte organisme implicate** | Proiectul de act normativ nu se referă la acest subiect. |
| **2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul actului normativ** |  Proiectul de act normativ nu se referă la acest subiect |
| **3. Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative** | Proiectul de act normativ nu se referă la acest subiect |
| **4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente**  | Proiectul de act normativ nu se referă la acest subiect |
| **5. Informaţii privind avizarea de către:**a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ va fi supus avizului Consiliului Legislativ și Consiliului Economic și Social  |
| **6. Alte informaţii** | Nu este cazul. |
| ***Secţiunea a 7-a******Activităţi de informare publică privind elaborarea******şi implementarea prezentului act normativ*** |
| 1. **Informarea societăţii civile cu privire la necesitatea elaborării actului normativ**
 |  În procesul de elaborare a proiectului de act normativ au fost respectate procedurile prevăzute de Legea 52/2003 privind transparența decizională în administrația publică, republicată.Proiectul de act normativ a fost postat pe pagina de web-internet, [www.energie.gov.ro](http://www.energie.gov.ro), a Ministerului Energiei.Proiectul de act normativ va fi supus analizei Comisiei pentru Dialog Social din cadrul Ministerului Energiei. |
| 1. **Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice**
 |  - |
| 1. **Alte informaţii**
 | Proiectul de act normativ nu se referă la acest subiect. |
| ***Secţiunea a 8-a******Măsuri de implementare*** |
| **1.Măsurile de punere în aplicare a** **actului normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente** | Proiectul de act normativ nu se referă la acest subiect. |
| 1. **Alte informaţii**
 | Proiectul de act normativ nu se referă la acest subiect. |

 Față de cele prezentate mai sus, în temeiul art. 108 din Constituția României, republicată și al art.2 lit. d) și al art.5 alin. (1) din Legea nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local, cu modificările și completările ulterioare, s-a întocmit alăturatul proiect de Hotărâre a Guvernului privind aprobarea amplasamentului și declanșarea procedurilor de expropriere a tuturor imobilelor proprietate privată situate în coridorul de expropriere al lucrării de utilitate publică de interes național „Mărirea stabilității depozitului de zgură și cenușă Valea Mânăstirii, folosind tehnologia de preparare a fluidului autoîntăritor de zgură şi cenușă de electrofiltru” pe care, dacă sunteți de acord, vă rugăm să-l adoptați.

 **MINISTRUL ENERGIEI**

**Anton ANTON**

**AVIZĂM**

|  |  |
| --- | --- |
| **VICEPRIM-MINISTRU****MINISTRUL MEDIULUI****Grațiela Leocadia GAVRILESCU** | **MINISTRUL APELOR ȘI PĂDURILOR****Ioan DENEȘ** |
| **MINISTRUL FINANŢELOR PUBLICE** **Eugen Orlando TEODOROVICI**  | **MINISTRUL JUSTIŢIEI** **Tudorel TOADER** |